《喜余舅至衙家中儿孙寄来短衫龙眼等物》
明代·黄公辅

久无消息度湘湖，一纸平安喜欲呼。乡果沾唇情似蜜，布衫适体爱如乌。

一官自笑无长物，八口犹怜有宿逋。秋到疏帘蛩渐语，感时转忆沼边凫。

作者简介：明广东新会人，字振玺。万历四十四年进士，官御史，忤魏忠贤去官。后迁江西参政，分守宝庆，有政绩。